บริการกฤตภาคออนไลน์จากฐานข้อมูล
iQNewsClip

IQNEWSCLIP เป็นฐานข้อมูลกฤตภาคข่าวออนไลน์ โดยตัดข่าวจากหนังสือพิมพ์ภายในประเทศทั้งภาษาไทยและอังกฤษมากกว่า 30 ฉบับ ทั้งประเภทรายวัน รายสามวัน และรายสัปดาห์ ปรับปรุงข้อมูลทุกวันตั้งแต่เวลา 5.30น. ในวันทำการ และ 8.00 น. ในวันเสาร์-อาทิตย์ มีข้อมูลย้อนหลังถึงปี 2549 สะดวกในการใช้งานสามารถเลือกอ่านได้ทั้งไฟล์แบบ PDF ซึ่งมีทั้งไฟล์สีและขาว-ดำ และยังมีไฟล์ในรูปแบบข้อความ (.TXT) ให้บริการด้วย

ศูนย์วิทยทรัพยากรได้บอกรับฐานข้อมูลนี้เพื่อเป็นประโยนช์แก่สมาชิกในประชาคมจุฬาฯโดยสามารถเข้าใช้งานได้พร้อมกัน 10 USERS

เข้าใช้งานได้ที่

http://www.car.chula.ac.th/curef-db/slist.html#general

ตัวอย่างหน้าฐานข้อมูล

รายชื่อสิ่งพิมพ์ที่มีให้บริการ

ประกอบด้วยหนังสือพิมพ์รายวันรวมทั้งกรอบบ่าย รายสามวัน รายสัปดาห์ และนิตยสาร

วิธีการใช้งาน

1. สืบค้นตามวันที่ต้องการ สามารถเลือกจากฉบับล่าสุด หรือระบุช่วงวันที่ต้องการได้โดยการคลิกเลือกวันที่จากปฏิทินที่มีให้

2. เลือกดูตามหัวเรื่องที่ต้องการโดยมีหัวเรื่องหลัก 10 หัวเรื่องและในแต่ละหัวเรื่องหลักจะมีหัวเรื่องย่อยๆ ให้เลือกดูข้อมูลได้ตามต้องการ ดังภาพ

Note

- ข่าวหน้าหนึ่ง คือการเลือกดูเฉพาะข่าวหน้าหนึ่งของหนังสือพิมพ์ทุกฉบับ

- คลิกเลือกดูหัวเรื่องที่ต้องการได้ครั้งละ 1 หัวเรื่อง

- หากไม่ต้องการจำกัดหัวเรื่องให้เลือกที่ --ทุกหัวเรื่องที่รับบริการ—

3. เลือกเฉพาะหนังสือพิมพ์ที่ต้องการ เช่น Bangkok Post/ The Nation/ มติชน/ สยามกีฬา/ ฐานเศรษฐกิจ

4. สืบค้นโดยระบุคำหรือวลีที่ต้องการ สามารถใช้ตัวช่วยการสืบค้นร่วมด้วย เช่น จุฬา and โอลิมปิค /เอดส์or HIV /"ภิรมย์ กมลรัตนกุล" เป็นต้น

5. คลิกที่ปุ่ม “ค้นหา” เพื่อทำการสืบค้นข้อมูล

หมายเหตุ สามารถใช้วิธีการค้นหาต่างๆ ร่วมกันได้

สัญลักษณ์ช่วยการสืบค้น

+,และ,and,AND, | ใช้เชื่อมกรณีที่มีคำสืบค้นมากว่า 1 คำ และต้องการให้ทุกคำแสดงในผลการค้นหา
หรือ,or,OR | ใช้เชื่อมกรณีที่มีคำสืบค้นมากว่า 1 คำ และต้องการให้คำใดคำหนึ่งแสดงในผลการสืบค้น
-,และไม่,and not | ใช้นำหน้าคำที่ไม่ต้องการให้ปรากฏในผลการสืบค้น
“……..” | ใช้กำกับคำหรือวลี ที่ต้องการให้แสดงผลตรงตามที่พิมพ์ เช่น การค้น ชื่อ-สกุล

ผลการสืบค้น

ผลที่ได้จากการสืบค้นข้อมูลจะจัดเรียงตามรายการที่มาใหม่ที่สุดขึ้นก่อน การอ่านข่าวที่ต้องการทำได้โดยคลิกที่ไอคอนต่างๆ ที่ปรากฏอยู่บริเวณด้านขวาสุดของหัวข้อข่าว ซึ่งจะมีให้เลือดอ่านได้สามรูปแบบ คือ

1. ไฟล์ PDF แบบขาว-ดำ

2. ไฟล์ PDF แบบสี

3. ไฟล์ข้อความ (TXT)

ความหมายของไอคอนต่างๆ

การดาวน์โหลดคลิปข่าว

1 .การดาวน์โหลดครั้งละ 1 คลิปข่าว ทำได้โดย คลิกที่หัวข้อข่าว หรือที่รูปไอคอน ของข่าวประเภทต่างๆ ได้ตามต้องการ

2. การดาวน์โหลดครั้งละหลายๆ คลิปข่าว สามารถทำได้สูงสุดไม่เกินครั้งละ 10 คลิปข่าว ดังนี้

2.1 คลิกเลือกที่กรอบสี่เหลี่ยมหน้าหัวข้อข่าวแต่ละรายการ

2.2 คลิกเลือกรูปแบบของไฟล์ข่าวที่ต้องการ

2.3 จะปรากฏหน้าต่างให้บันทึกข้อมูลในรูปแบบ Zip file

การออกจากระบบ

1. คลิกที่ "ออกจากระบบ" ที่มุมบนด้านขวามือเมื่อเลิกใช้งาน

2. หากไม่มีการใช้งานต่อเนื่อง 15 นาที ระบบจะตัดออกเพื่อให้ผู้รับบริการท่านอื่นได้มีโอกาสเข้าใช้งาน

ภารกิจสนับสนุนการวิจัย ศบร.

ศูนย์วิทยทรัพยากร จุฬาลงกรณ์มหาวิทยาลัย

Website : http://www.car.chula.ac.th/curef-db

Facebook: http://www.facebook.com/curef

โทร. 0 2218 2930

จัดทำโดย : ปิยธิดา ห่อประทุม

ฉบับพิมพ์ครั้งที่ 1 พฤศจิกายน 2555